
	BIRŠTONO SAVIVALDYBĖS  TARYBA

	


SPRENDIMAS

DĖL KELIŲ PRIEŽIŪROS IR PLĖTROS PROGRAMOS LĖŠŲ, SKIRTŲ SAVIVALDYBĖS VIETINĖS REIKŠMĖS KELIAMS IR GATVĖMS TIESTI, REKONSTRUOTI, TAISYTI (REMONTUOTI), PRIŽIŪRĖTI IR SAUGAUS EISMO SĄLYGOMS UŽTIKRINTI, NAUDOJIMO IR SKIRSTYMO TVARKOS APRAŠO

PATVIRTINIMO

2017 m. gruodžio 22 d. Nr. TS-230 

Birštonas

Vadovaudamasi Lietuvos Respublikos vietos savivaldos įstatymo 6 straipsnio 22 ir 32 punktais, 18 straipsnio 1 dalimi, atsižvelgdama į Birštono savivaldybės tarybos siūlymą bei siekdama skatinti gyventojų dalyvavimą tvarkant savivaldybės kelius ir gatves, Birštono savivaldybės taryba nusprendžia:
1. Patvirtinti kelių priežiūros ir plėtros programos lėšų, skirtų savivaldybės vietinės reikšmės keliams ir gatvėms tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti, naudojimo ir skirstymo tvarkos aprašą (pridedama).

2. Pripažinti netekusiu galios Birštono savivaldybės tarybos 2013 m. lapkričio 29 d. sprendimą Nr. TS-179 „Dėl kelių priežiūros ir plėtros programos lėšų, skirtų vietinės reikšmės keliams ir gatvėms tiesti, taisyti, prižiūrėti, naudojimo tvarkos aprašo patvirtinimo“.

3. Šį sprendimą paskelbti Birštono savivaldybės tinklalapyje.

Šis sprendimas gali būti skundžiamas Kauno apygardos administraciniam teismui (A. Mickevičiaus g. 8A, Kaunas) Lietuvos Respublikos administracinių bylų teisenos įstatymo Nr. VIII-1029 nustatyta tvarka per vieną mėnesį nuo jo paskelbimo dienos.

	 Savivaldybės merė
	                                       Nijolė Dirginčienė


